b'\n_START_ARTICLE_\nRaiatea\n_START_PARAGRAPH_\nRaiatea er ei \xc3\xb8y i \xc3\xaeles Sous-le-Vent i Selskaps\xc3\xb8yene i Fransk Polynesia. Det er tre kommuner p\xc3\xa5 \xc3\xb8ya: Uturoa, Taputapuatea og Tumaraa. Folketellingen i 2012 viste et innbyggertall p\xc3\xa5 12\xc2\xa0832 i de tre kommunene til sammen. Uturoa er st\xc3\xb8rste by.\n_START_SECTION_\nNaturgeografi\n_START_PARAGRAPH_\nRaiatea ligger 4 km s\xc3\xb8r for Tahaa, som den deler lagune med. \xc3\x98ya har et areal p\xc3\xa5 238 km\xc2\xb2._NEWLINE_Fjellet Temehani er p\xc3\xa5 772 moh. Fjellplat\xc3\xa5et her har vegetasjon med sjeldne, endemiske arter. 26 plantearter finnes bare i dette omr\xc3\xa5det, mens ytterligere 48 arter er endemiske p\xc3\xa5 \xc3\xb8ya Raiatea. S\xc3\xa6rlig kjent er den truede Apetahia raiateensis, lokalt kalt tiare apetahi.\n_START_SECTION_\nHistorie\n_START_PARAGRAPH_\nF\xc3\xb8r kristendommen ble innf\xc3\xb8rt var \xc3\xb8ya et viktig religi\xc3\xb8st sentrum, som huset den viktigste kultplassen, maraen Taputapuatea. Dette kulturminnet ble i 2010 nominert til UNESCOs verdensarvliste. _NEWLINE_P\xc3\xa5 Raiatea utviklet det seg en kult omkring krigerguden Oro, med h\xc3\xb8vdingeprester som hadde religi\xc3\xb8s s\xc3\xa5 vel som politisk makt.\n_START_SECTION_\nSamferdsel\n_START_PARAGRAPH_\nFlyplassen p\xc3\xa5 Raiatea ligger ved Uturoa.'